
NEZAPOSLENOST SMANJENA U ODNOSU NA PRETHODNI MJESEC ZA 1,9%,
A U USPOREDBI S ISTIM MJESECOM PRETHODNE GODINE SMANJENA ZA 25,2% 

Radna snaga u lipnju 2026. godine - Prema podacima Hrvatskog zavoda za mirovinsko osiguranje (HZMO Zagreb, Odjel plana i analize, srpanj 2026.) i Hrvatskog zavoda za zapošljavanje 30. lipnja 2026. godine Osječko-baranjska županija imala je 106.173 ekonomski aktivnih stanovnika (radne snage), odnosno 2.113 osoba (1,9%) manje nego istog mjeseca prethodne godine, na što je utjecalo povećanje zaposlenosti za 0,6% (567 osoba) i smanjenje nezaposlenosti za 25,2% (2.680 osoba). Od ukupno 98.231 zaposlenih osoba, 84.043 radnika (85,6%) bilo je zaposleno kod pravnih i 6.545 (6,6%) kod fizičkih osoba. 5.309 (5,4%) je obrtnika, 1.777 (1,8%) poljoprivrednika, te 557 (0,6%) radnika koji obavljaju samostalne profesionalne djelatnosti. Procijenjena stopa registrirane nezaposlenosti u lipnju 2026. godine iznosila je 7,5% (6,2% kod muške, a 8,8% kod ženske populacije) naspram stopi od 9,8% u lipnju 2025. godine i 7,6% u svibnju 2026. godine. 
Nezaposlenost u svibnju 2026. godine - Krajem lipnja 2026. godine u Područnoj službi Osijek evidentirano je 7.942 nezaposlenih osoba, odnosno 151 osoba (1,9%) manje nego prethodnog mjeseca i 2.680 osobe (25,2%)  manje nego u lipnju 2025. godine.
	
	2025.
	2026.
	Razlika
	Stopa % promjene

	Svibanj
	10.787
	8.093
	-2.694
	-25,0

	Lipanj
	10.622
	7.942
	-2.680
	-25,2

	Razlika
	-165
	-151
	
	

	Stopa % promjene
	-1,5
	-1,9
	
	

	
	
	
	
	


Tijekom mjeseca smanjenje nezaposlenosti zabilježeno je u Ispostavama: Beli Manastir  za 2,2% ili 33 osobe, Donji MIholjac za 5,1% ili 19 osoba, Đakovo za 1,3% ili 17 osoba, Našice za 4,9% ili 44 osobe, Osijek za 1,1% ili 31 osobu, Valpovo za 8,4% ili 95 osoba. U usporedbi s istim mjesecom prethodne godine, smanjenje je također zabilježeno u svim ispostavama, a najizraženije smanjenje nezaposlenosti zabilježeno je u D.Miholjcu (za 34,7% ili 188 osoba).
Spolna struktura nezaposlenih osoba - Krajem lipnja 2026. u Područnoj službi Osijek evidentirano je 4.509 nezaposlenih žena, s udjelom od 56,8%  naspram 43,2% nezaposlenih muškaraca. Udio nezaposlenih žena se u odnosu na prethodni mjesec povećao za 0,1 postotni bod, a u odnosu na isti mjesec prethodne godine se smanjio za 1,6 postotna boda.
Struktura nezaposlenih s obzirom na razinu obrazovanja - U evidentiranoj nezaposlenosti prevladavaju osobe sa završenom srednjom školom u trajanju od 4 i više godina te gimnazijom, odnosno 2.393 osoba ili 30,1% od ukupno nezaposlenih. Slijede osobe sa završenom školom za zanimanja do 3 godine i školom za KV i VKV radnike (2.260 osobe ili 28,5%), osnovnom školom (1.617 osobe ili 20,4%), fakultetom (643 osoba ili 8,1%) te prvim stupnjem fakulteta, stručnim studijem i višom školom (359 osobe ili 4,5%). Od ukupnog broja nezaposlenih, 670 osoba (ili 8,4%) su bez škole ili s nezavršenom osnovnom školom. Smanjenje nezaposlenih u odnosu na isti mjesec prethodne godine je zabilježeno kod svih razina obrazovanja, a dominira kod osoba sa završenom osnovnom školom (za 30,6% ili 714 osoba). Smanjenje nezaposlenosti u odnosu na prošli mjesec zabilježeno je kod svih razina obrazovanja (osim kod osoba sa završenim fakultetom gdje se povećalo za 15,6% ili 187 osoba), a dominira kod osoba sa završenom osnovnom školom (smanjenje za 5,8% ili 100 osoba).
Dobna struktura nezaposlenih osoba - Gledano prema dobi, najveći udio u registriranoj nezaposlenosti imaju osobe starije od 50 godina (33,4%), dok udio mladih osoba u dobi od 15 do 24 godine iznosi 13,9%. Registrirana se nezaposlenost, u usporedbi s istim mjesecom prethodne godine smanjila u svim dobnim skupinama te dominira u dobnoj skupini od 60 i više godina (za 32,3% ili 415 osoba). U odnosu na prethodni mjesec prošle godine povećanje je zabilježeno u dobnoj skupini od 15-19 (za 27,5% ili 88 osoba te 40-44 god (za 0,7% ili 6 osoba). U ostalim dobnim skupinama je zabilježeno smanjenje registrirane nezaposlenosti, a dominira u dobnoj skupini od 20 do 24 godina (za 11,1% ili 87 osoba).
Trajanje nezaposlenosti - Na kraju lipnja 2026. godine 40,4% nezaposlenih čekalo je na zaposlenje duže od godinu dana i njihov se udio u odnosu na prethodni mjesec smanjio za 0,7 postotna boda, a u odnosu na prošlu godinu smanjio za 7,5 postotnih bodova. Osim što nezaposlene žene čine veći udio u ukupnoj nezaposlenosti, one i duže čekaju na zaposlenje. 42,4% nezaposlenih žena čekalo je na zaposlenje duže od godinu dana, dok je kod muškaraca taj udio 37,7%. Trajanje nezaposlenosti različito je s obzirom na razinu završenog obrazovanja. Kratkotrajna nezaposlenost najučestalija je kod osoba sa završenim fakultetom. 56,3% visokoobrazovanih osoba čekalo je na posao do 6 mjeseci, odnosno 75,9% do jedne godine. U najnepovoljnijem položaju su osobe bez škole (56,9% dugotrajnih) i sa završenom osnovnom školom (55,0% dugotrajnih).

Tijekovi u nezaposlenost i iz nezaposlenosti - U lipnju 2026. godine u evidenciju nezaposlenih prijavilo se 1.157 novih osoba (26,4% više nego prethodnog mjeseca, a 1,8% manje nego u lipnju 2025. godine), dok je iz evidentirane nezaposlenosti otišlo ukupno 1.308 osoba (13,1% manje nego prethodnog mjeseca i 2,6% manje nego u lipnju 2025. godine). 

Najviše novoprijavljenih nezaposlenih osoba došlo je izravno iz radnog odnosa (838 osoba ili 72,4%), a potom iz neaktivnosti (181 osoba ili 15,6%). Od ukupna broja novoprijavljenih osoba, 193 osoba (ili 16,7%) je bez prethodnog radnog iskustva, a najveći broj osoba s radnim iskustvom došao je na evidenciju Zavoda iz djelatnosti prerađivačke industrije (188 osoba ili 19,5%), obrazovanja (162 osobe ili 16,8%), trgovine na veliko i malo (94  osobe ili 9,8%).
	Priljev i odljev s evidencije                       u lipnju 2026. godine
	Broj
	Udio (%)
	Razlika  2025.
	Stopa (%) promjene

	nezaposlenost
	7.942
	 
	-2.680
	-25,2

	novoprijavljeni
	1.157
	100,0
	-21
	-1,8

	 - bili zaposleni
	964
	83,3
	119
	14,1

	 - prvi puta traže posao
	193
	16,7
	107
	124,4

	ukupno brisani
	1.308
	100,0
	-35
	-2,6

	 - zapošljavanje
	770
	58,9
	-297
	-27,8

	 - izlaz iz radne snage
	46
	3,5
	-28
	-37,8

	 - nepridržavanje zakonskih odredbi
	301
	23,0
	204
	210,3

	 - odjava s evidencije
	176
	13,5
	91
	107,1

	 - ostali razlozi
	15
	1,1
	-5
	-25,0


Zbog zapošljavanja (bilo po ugovoru o radu, ugovoru o djelu ili drugom obliku rada) evidenciju je napustilo 770 osoba (58,9%), odnosno 160 osoba (17,2%) manje nego prethodnog mjeseca, a 297 osoba (27,8%) manje nego u lipnju 2025. godine. 538 osoba (41,1%) brisane su iz ostalih razloga: izlaska iz radne snage, odjave iz evidencije, nepridržavanja zakonskih odredbi i ostalo. 

Što se tiče zapošljavanja prema ugovoru o radu, u lipnju 2026. godine zaposleno je 686 osoba, što je za 182 osobe (21,0%) manje nego prethodnog mjeseca, a 283 osobe (29,2%) manje nego u lipnju 2025. godine. Promatrano po djelatnostima, najviše osoba zaposleno je u smještaju pripreme i usluživanja hrane i pića (131 osoba ili 19,1%), trgovini na veliko i malo (122 osobe ili 17,8%) te prerađivačkoj industriji (86 osoba ili 12,5%).
Stopa zapošljavanja s evidencije Zavoda tijekom 1.polugodišta 2026. bila je 29,4%, što znači da su se na 100 novoprijavljenih i nezaposleniih zapošljavale temeljem ugovora o radu 29 osoba. U odnosu na prvo polugodište 2024.god., stopa zapošljavanja je smanjena za 2,6 postotna boda.[image: image1.png]

